|  |
| --- |
| Številka: 511-8/2025-2180-60 |
| Ljubljana, 6. 10. 2025 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA:** **Izhodišča za udeležbo delegacije Republike Slovenije na 26. zasedanju generalne skupščine UN Tourism v Rijadu, Savdska Arabija, 7. 11. – 11. 11. 2025 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji sklep:   1. Vlada Republike Slovenije je sprejela Izhodišča za udeležbo delegacije Republike Slovenije na 26. zasedanju generalne skupščine UN Tourism v Rijadu, Savdska Arabija, 7. 11. – 11. 11. 2025. 2. Vlada Republike Slovenije je določila delegacijo Republike Slovenije v sestavi:  * Dubravka Kalin, generalna direktorica Direktorata za turizem, Ministrstvo za gospodarstvo, turizem in šport, * mag. Irena Milinković, sekretarka, Direktorat za turizem, Ministrstvo za gospodarstvo, turizem in šport.   **Barbara Kolenko Helbl**  **GENERALNA SEKRETARKA**  Priloga:  Izhodišča za udeležbo delegacije Republike Slovenije na 26. zasedanju generalne skupščine UN Tourism v Rijadu, Savdska Arabija, 7. 11. – 11. 11. 2025.  Sklep prejmejo:  - Ministrstvo za gospodarsko, turizem in šport,  - Ministrstvo za zunanje in evropske zadeve,  - Generalni sekretariat Vlade RS,  - Urad Vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| mag. Irena Milinković, sekretarka, Direktorat za turizem, Ministrstvo za gospodarstvo, turizem in šport | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| 5. Kratek povzetek gradiva:  Zasedanje generalne skupščine UN Tourism bo potekalo od 7. 11. do 11. 11. 2025 v Rijadu, Savdska Arabija. Slovenijo bo zastopala generalna direktorica Direktorata za turizem na MGTŠ kot vodja delegacije, članica delegacije je mag. Irena Milinković, nacionalna kontaktna točka za sodelovanje z UN Tourism, sekretarka na Direktoratu za turizem na MGTŠ. Delegacija se bo udeležila plenarnih zasedanj, tematskega sklopa na temo UI v turizmu ter prvega zasedanja nove sestave izvršnega sveta organizacije, katere članica po potrditvi na generalni skupščini postane tudi Slovenija. | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije. Predvideni stroški znašajo največ 5.000 EUR. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

**Matjaž Han**

**minister**

**Izhodišča za udeležbo delegacije Republike Slovenije 26. zasedanju generalne skupščine UN Tourism v Rijadu, Savdska Arabija, 7. 11. – 11. 11. 2025**

**I. Namen obiska**

UN Tourism, Svetovna turistična organizacija je specializirana agencija Združenih narodov in je vodilna mednarodna organizacija na področju turizma. Slovenija je po nasledstvenem sporazumu članica od leta 1993.

Generalna skupščina (v nadaljevanju: GS) je vrhovni organ odločanja v organizaciji. Zaseda vsaki dve leti. Udeležijo se je vladni predstavniki držav članic z delegacijami. Slovenija na vsakokratnem zasedanju zagotovi udeležbo predstavnikov Ministrstva za gospodarstvo, turizem in šport.

Delegacija Republike Slovenije se bo udeležila 26. zasedanja GS v času od 7. 11. do 11. 11. 2025.

Namen udeležbe slovenske delegacije na GS je sodelovanje na plenarnih zasedanjih GS, na tematskem sklopu zasedanja na temo umetne inteligence v turizmu in zasedanja izvršnega sveta UN Tourism v novi sestavi, ki vedno zaseda takoj po potrditvi novih članic. Nove članice so bile izvoljene na zadnjem zasedanju UN Tourism Komisije za Evropo v Bakuju, Azerbajdžan. Slovenija je prvič v zgodovini samostojne države postala članica tega pomembnega odločevalskega organa.

**II. Teme pogovorov in program obiska**

Na GS se bodo v okviru plenarnih zasedanj obravnavale naslednje teme:

1. sprejetje dnevnega reda

2. izvolitev predsednika in podpredsednikov skupščine

3. imenovanje odbora za preverjanje pooblastil

4. poročilo generalnega sekretarja

(a) trenutni trendi v mednarodnem turizmu

(b) izvajanje splošnega programa dela za obdobje 2024–2025

(c) finančno stanje organizacije

(d) človeški viri

(e) osnutek delovnega programa in proračuna za obdobje 2026–2027

5. poročilo odbora za poverilnice

6. članstvo v organizaciji

(a) status članstva

(b) začasna prekinitev članstva v skladu s členom 34 statuta in zahteve za začasno izvzetje iz uporabe odstavka 13 pravil o financiranju

7. imenovanje generalnega sekretarja za obdobje 2026–2029 na priporočilo izvršnega sveta

8. poročilo o regionalnih in tematskih uradih

9. poročilo izvršnega sveta generalni skupščini

10. pridruženi člani

(a) poročilo predsednika odbora pridruženih članov

(b) poročilo odbora za zadeve v zvezi s pridruženim članstvom

11. poročilo Svetovnega odbora za etiko v turizmu

12. izvolitev članov Svetovnega odbora za etiko v turizmu

13. Svetovni dan turizma: informacije o dejavnostih v letih 2024 in 2025, sprejetje tem in imenovanje gostiteljskih držav za leti 2026 in 2027

14. izvolitev članov izvršnega sveta

15. predlog Dominikanske republike: institucionalizacija UN Tourism Africa & Ameriški vrh (CAM-CAF) in vzpostavitev mehanizma za sodelovanje jug-jug

16. kraj in datum sedemindvajsetega zasedanja Generalne skupščine

**III. Sestava delegacije**

* Dubravka Kalin, generalna direktorica Direktorata za turizem, Ministrstvo za gospodarstvo, turizem in šport,
* mag. Irena Milinković, sekretarka, Direktorat za turizem, Ministrstvo za gospodarstvo, turizem in šport.

**IV. Okvirni predračun stroškov**

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški prevozov, nočitev in dnevnic znašajo do največ 5.000 EUR.